stanford-oval/wikipedia huggingface dataset:
Koiviston Auto Oulu
Historia

Koskilinjat Oy perustettiin vuonna 1946. Aluksi yhtiön nimi oli Toivo J. Vuolevi Oy. Yritys kirjattiin kaupparekisteriin 22. maaliskuuta 1946. Yhtiön ensimmäinen linjavuoro ajettiin pääsiäisenä Koskelankylästä Vuolevin tallilta Kastelliin. Tämä linja oli vuoden 2014 joukkoliikenneuudistukseen saakka paikallisten tuntema kolmonen. Muutaman vuoden sisällä yhtiö sai kaksi muutakin linjaa.
Vuonna 1957 Rainer Lindeman ja Lauri Lempinen ostivat Vuolevi Oy:n osakekannan, ja yhtiön nimeksi vaihtui Koskilinjat Oy. Samalla yrityksen toimitusjohtajaksi valittiin Rainer Lindeman. Perheyhtiöksi Koskilinjat muuttui 1965 Lindemanin ostettua Lempiseltä loput osakekannasta. Vuonna 1985 kaksi oululaista paikallisliikenneyhtiötä, Koskilinjat Oy ja Veljekset Pohjola Oy, fuusioituivat, kun Koskilinjat osti koko Veljekset Pohjola Oy:n osakekannan. Veljekset Pohjola ajoi tuolloin noin 75 % Oulun paikallisliikenteestä.
Vuoden 1993 lopulla Koskilinjat Oy:n autot siirtyivät käyttämään ensimmäisenä kaupunkina Suomessa ympäristöä vähemmän kuormittavaa City-Diesel -polttoainetta. Koskilinjoilla oli vuonna 2006 jo 66 Euro-I -päästörajat alittavaa bussia.
Suuria kauppoja Koskilinjat Oy:n historiassa ovat olleet Jarvan liikenteen fuusioituminen yhtiöön 1988 sekä Superlinjojen (ent. Jäppisen liikenne) ja Peltosen liikenteen yhdistyminen Koskilinjat Oy:öön vuonna 1991. 21.6.2006 Koiviston Auto -yhtymä hankki omistukseensa koko Koskilinjat Oy:n osakekannan. Vuoden 2007 alusta Koskilinjojen omistukseen siirtyi osana suurempaa järjestelyä A. Mörön linja-autoliiketoiminta.
Koskilinjat on käyttänyt ennen omistajanvaihdosta Carrus City L, Carrus Vega L, Lahti 402, Lahti Scala, Volvo 8700LE sekä Wiima K202 -korisia linja-autoja. Koiviston Auto Oy:n ostettua Koskilinjat on kalustoon tullut lisäksi myös Kabus-merkkisiä matalalattia-autoja. Oulussa oli vuonna 1982 harvinainen näky, kun Koskilinjoilla oli linjalla 3 koeajossa Scanian nivelbussi. Mutta nivelbusseista ei saatu käytäntöä Oulussa, koska linja-autoreiteillä on niin paljon hidastetöyssyjä, ja vasta vuoden 2010 jälkeen ne olisivat olleet tarpeellisia.
lähde tarkemmin?
Logot

Koskikinjan vanha logo
Koskikinjan vanha logo
Väritys

Ennen Koiviston Auton omistusta kaluston pääväri oli keltainen ja keskellä sekä ikkunoiden yläpuolella oli sininen raita. Koiviston auton ostettua Koskilinjat alkoi hiljalleen uusimpien autojen väritys vaihtua valkosiniraidalliseen, tosin vanhimpien autojen väritystä ei muutettu, koska ne olivat käytössä (vara-autoina) enää muutamia vuosia. Oulun runkolinjojen 1-4 väritys muutettiin kesällä 2014 Oulun kaupungin tilaajaväritykseen. Koskilinjojen kalustossa pinkkien (Oulun tilaajaväritys) autojen määrä lisääntyi kesään 2020 mennessä, kun tilaajaväritykset vaaditaan muillekkin kuin runkolinjoille. Ostettuaan Onnibus.comin vuoden 2018 lopulla Koiviston Auto alkoi vaihdattamaan tytäryhtiöidensä kaukoliikenneautojen väritystä uuden konseptin mukaiseen OnnibusFlex- väritykseen. Myös suurin osa  Koskilinjojen kaukoliikenneautoista, jotka olivat Gold Linen värityksissä, muutettiin OnnibusFlex- väritykseen. Vain neljä kaukoliikenneautoa jäi perinteiseen Gold Linen (Postilinjojen) värityksiin.  Alla olevasta taulukosta näkee kaluston värityksen varikoittain.
| Väritys | Varikko Oulu/Rovaniemi (määrä) |
| --- | --- |
Rovaniemen tilaajavärityksissä: 1/29
Oulun Tilaajaväritys (vanha): 77/0
Oulun Tilaajaväritys (uusi): 7/0
Koko valkoinen: 31/0
OnnibusFlex: 4/5
Onnibus.com: 4/0
Postilinjojen vanhassa värityksessä: 0/3
Kalusto

| Alusta | Korimalli | Lukumäärä | Varikko Oulu/Rovaniemi | Linja-auton tyyppi | Vuosimalli | Muuta |
| --- | --- | --- | --- | --- | --- | --- |
| Kabus TC4A4 | Kabus TC4A4 | 74 | 42/15 | Paikallisliikennelinja-auto | 2007 (2), 2008 (12), 2009 (17), 2010 (16). |  |
| Kabus TC4A4 | Kabus TC4A4 | 74 | 17/0 | Paikallisliikennelinja-auto | 2009 (1), 2010 (10), 2011 (6). | Muokattu uusille kilpailutuskohteille sopivaksi. |
| VDL LLE 120 | VDL Citea | 39 | 35/4 | Paikallisliikennelinja-auto | 2014 (11), 2015 (8), 2018 (3), 2019 (10), 2020 (3) 2023 (4). |  |
| Scania K230UB | Lahti Scala | 9 | 7/2 | Paikallisliikennelinja-auto | 2008 (2), 2009 (3), 2011 (4). |  |
| Scania L94UB | Lahti Scala | 1 | 0/1 | Paikallisliikennelinja-auto | 2004 (1). |  |
| Scania LK280UB | Scania Citywide LE Suburban | 8 | 0/8 | Paikallisliikennelinja-auto | 2018 (8). |  |
| Volvo B8RLE 6x2 | 8900LE | 7 | 7/0 | Paikallisliikennelinja-auto | 2014 (6). |  |
| Volvo B7RLE | 8700LE | 4 | 4/0 | Paikallisliikennelinja-auto | 2007 (1) 2008 (3) |  |
| Volvo B12M | Volvo 9700H NG | 4 | -/4 | Kaukoliikennelinja-auto | 2009 (3), 2010 (1). |  |
| Volvo B10M-C | Lahti Eagle 560 | 4 | -/4 | Kaukoliikennelinja-auto | 1998 (4). |  |
| Scania K114IB | Lahti Eagle | 3 | 3/- | Kaukoliikennelinja-auto | 2003 (1), 2004 (1),  2005 (1)    2    2005 (1). |  |
| Scania K450EB 6x2 | OmniExpress 360 | 1 | 1/- | Kaukoliikennelinja-auto | 2016 (1) |  |
| Scania K450EB 6x2 | Interlink HD | 3 | 3/- | Kaukoliikennelinja-auto | 2016 (3) |  |
| Kabus TC6Z3 | Kabus TC6Z3 | 1 | 1/0 | Kaukoliikennelinja-auto | 2003 (1). |  |
Paikallis- ja kaukoliikenteen reitit > Oulu

Kaupunkilinjat
| Linja | Reitti | Vyöhyke |
| --- | --- | --- |
| 1 | Jylkynkangas – Keskusta (Kaupungintalo) – Metelinkangas | A |
| 2 | Ritaharju – Keskusta (Kaupungintalo) – Metsokangas | A |
| 3 | Aaltokangas – Keskusta (Kaupungintalo) – Metsokangas | A |
| 4 | Herukka (itäpuolta) – Keskusta (Kaupungintalo) – Iinatti | A |
| 4A | Herukka (länsipuolta) – Keskusta (Kaupungintalo) – Heikkilänkangas | A |
| 5 | Kaijonharju – Keskusta (Kaupungintalo) – Kivikkokangas | A |
| 7 | Saarela – Puolivälinkangas | A |
| 8 | Teknologiakylä – Keskusta (Kaupungintalo) – Oulunsalo – Lentoasema | AB, lentokenttälinja |
| 9, 9K | Heikinharju – Keskusta (Kaupungintalo) – Oulunsalo – Lentoasema | AB, lentokenttälinja |
| 9B | Keskusta (Kaupungintalo) – Oulunsalo – Lentoasema | AB, lentokenttälinja |
| 10 | Heikinharju – Koskela | A |
| 11 | Keskusta (Kuvernööri) – Kivikkokangas | A |
| 14 | Välivainio – Keskusta (Kaupungintalo) – Lintula | A |
| 15 | Nallikari – Keskusta (Kaupungintalo) – Mäntylä | A |
| 18 | Kaijonharju – Keskusta (Kaupungintalo) – Mäntylä | A |
| 20, 20K | Kaukovainio (OSAO) – Keskusta (Pekuri) – Haukipudas – Häyrysenniemi | AB |
| 20B | OYS – Keskusta (Pekuri) – Haukipudas – Martinniemi | AB |
| 20BH | Häyrysenniemi – Haukipudas – Keskusta (Pekuri) – OYS | AB |
| 21, 21A | Kellon Kiviniemi – Keskusta (Pekuri) – Kaukovainio | AB |
| 22 | Asemakylä (OSAO) – Haukipudas – Kuivasranta - Professorintie – Kaukovainio (OSAO) | AB |
| 23, 23K | Iin Terveyskeskus – Ii, Keskusta – Haukipudas – Oulu, Keskusta (Pekuri) – Kaukovainio (OSAO) | ABC |
| 23B | Iin Terveyskeskus – Ii, Keskusta – Haukipudas – Oulu, Keskusta (Elokuvakeskus) | ABC |
| 25 | Jokela – Haukipudas – Keskusta (Pekuri) – Kaukovainio (OSAO) | AB |
| 26 | Asemakylä (OSAO) – Haukipudas – Keskusta (Pekuri) – Oulu (Linja-autoasema) | AB |
| 26B | Kellon Kiviniemi – Haukipudas – Asemakylä (OSAO) | B |
| 28 | Iin Alaranta – Ii, Keskusta – Oulu, Keskusta (Kuvernööri) – OYS/Kaukovainio (OSAO) | ABC |
| 29, 29T | Yli-Ii – Jakkukylä – Pohjois-Ii – Ii, Keskusta – Ii, Ellala – (Ii, Terveyskeskus) | C |
| 29M | Ii, Ellala – Ii, Keskusta – Maalismaa – Yli-Ii | C |
| 34 | Kiiminki – Jääli – Keskusta (Elokuvakeskus) | AB |
| 35, 35K | Kiiminki – Keskusta (Pekuri) – (Jääli) – Kaukovainio (OSAO) | AB |
| 35B, 35BK | Kiiminki – (Jääli) – Keskusta (Elokuvakeskus) | AB |
| 48 | Teknologiakylä – Keskusta (Kuvernööri) – Heikkilänkangas | A |
| 58 | Kaijonharju – Professorintie – Metsokangas | A |
Viikonlopun yölinjat
| 0 | 1 | 2 |
| --- | --- | --- |
| 2N | Ritaharju – Keskusta (Kaupungintalo) – Metsokangas | A |
| 4N | Keskusta (Kuvernööri) – Keskusta (Kaupungintalo) – Iinatti – Heikkilänkangas | A |
| 5 | Kaijonharju – Keskusta (Kaupungintalo) – Saarela | A |
| 15N | Nallikari – Keskusta (Kaupungintalo) – Mäntylä | A |
| 20N | Oulu, Keskusta (Elokuvakeskus) – Keskusta (Pekuri) – Martinniemi | AB, seutulinja |
| 35N | Oulu, Keskusta (Elokuvakeskus) – Keskusta (Pekuri) – Kiiminki | AB, seutulinja |
Paikallis- ja kaukoliikenteen reitit > Rovaniemi

| Linja | Reitti |
| --- | --- |
1: Vennivaara – Ylikylä – Keskusta
2: Vennivaara – Keskusta – Pappilantie
3: Lapinrinne – Keskusta – Pöykkölä
4: Karinrakka – Keskusta – Rantavitikka
5: Karinrakka – Keskusta – Ounasrinne
5P: Karinrakka – Keskusta – Pöykkölä - Ounasrinne
6: Pöykkölä – Keskusta – Yliopisto – Rautatieasema
7: Pöykkölä – Keskusta – Vennivaara
8: Napapiiri – Keskusta – Rautatieasema
9: Koskenkylä – Keskussairaala – Ruokasenkatu
10: Nivavaara – Sairaala – Keskusta
14: Muurola – Keskusta
14R: Keskusta – Rautiosaari – Muurola
Paikallis- ja kaukoliikenteen reitit > Kaukoliikenne

| Linja | Reitti |
| --- | --- |
F4: Oulu – Jyväskylä – Lahti – Helsinki
F42: Rovaniemi – Sodankylä – Saariselkä – Ivalo
F43: Rovaniemi – Kittilä – Levi – Muonio – Enontekiö – Kilpisjärvi
F54: Oulu – Kuopio
Aiheesta muualla

Kuvia tai muita tiedostoja aiheesta Koiviston Auto Oulu Wikimedia Commonsissa
Koskilinjat.fi
Kuvia Koskilinjojen kalustosta (Arkistoitu – Internet Archive)
Oulun Kabusit (Arkistoitu – Internet Archive)
AdultTV.fi

| AdultTV> fi |
| --- | --- |
Lähetykset alkoivat:  23. huhtikuuta 2014  (13. tammikuuta 2011)
Maa:   Suomi
Kotisivu:  www.adulttv.fi
Saatavuus
Antenniverkko
Digita:  kanava 69
Infobox OKNimi-testi OK: 
AdultTV.fi on suomalainen televisiokanava, joka aloitti toimintansa 13. tammikuuta 2011. Kanava oli toistaiseksi ilmainen, mutta vaihtui maksulliseksi huhtikuun alussa 2011, jolloin se siirtyi osaksi TV Viihde -maksu-tv-palvelua. 30. huhtikuuta AdultTV:tä tarjoava TV Viihde lopetti toimintansa minkä vuoksi kanava joutui päättämään lähetyksensä antenniverkossa eikä kanavan toiminnalle löytynyt jatkajaa.  AdultTV.fi näkyy kanavanipussa F.
Huhtikuussa 2014 AdultTV.fi aloitti uudelleen ilmaiset lähetykset Digitan antenni-tv verkossa kanavanipussa H.
Aiheesta muualla

AdultTV.fi:n virallinen sivusto (suomeksi)
Pale Blue Dot

Maa kuvattuna 6 miljardin km:n etäisyydeltä. Maa on himmeä vaaleansininen piste oikeanpuolimmaisessa raidassa.
Voyager 1:n sijanti ja suunta suhteessa ekliptikaan sekä planeettojen sijainnit helmikuussa 1990.
Pale Blue Dot (suom. kalpean sininen piste) on Voyager 1 -luotaimen ottama kuva Maasta, jossa planeetta näkyy pienenä pisteenä. Vuonna 1990 suunniteltiin luotaimen kameroiden sammuttamista virran säästämiseksi koska luotain ei lentäisi riittävän läheltä kohteita ottaakseen kuvia. Ennen sammutusta tehtävänjohto antoi luotaimelle komennon ottaa 60 kuvan sarja tuottaakseen "Aurinkokunnan perhepotretin". Kuvat on otettu 14. helmikuuta 1990, 34 minuuttia ennenkuin luotain sammutti kameransa lopullisesti. NASA julkaisi kuvan Maasta alun perin vuonna 1990. Kuva Maasta on otettu 3,8 miljardin mailin (6 miljardin kilometrin) päästä ja se on otettu kolmen värisuodattimen läpi, violetin, sinisen ja vihreän, ja yhdistetty tämän jälkeen värikuvaksi.
Kuvan nimi on peräisin Carl Saganilta, jolta on myös peräisin ajatus käyttää Voyagerin kameroita ottamaan etäinen kuva Maasta.
Vuoden 1994 teoksessaan Pale Blue Dot: A Vision of the Human Future in Space Sagan kertoo kuvan merkityksestä.
Voyager 1:n ottama "perhepotretti" Aurinkokunnasta.
Hybridivaikuttaminen

Hybridivaikuttaminen on valtion poliitti­seen järjestel­mään kohdistuvaa ulkovaltojen vihamielistä vaikuttamista.
Hybridivaikuttaminen on harmaa alue sodan ja rauhan välissä. Toiminta tehdään mahdolli­simman peitellysti. Hybridi­vaikuttami­sessa pyritään hyödyntämään monella eri tavalla kohdemaan erilaisia haavoittu­vuuksia.  Keino­valikoimaan voivat kuulua esimerkiksi poliittiset, diplomaattiset, taloudelliset ja sotilaalliset keinot sekä informaatio- ja kyber­vaikuttaminen.
Esimerkkejä hybrdivaikuttamisesta

Eräs esimerkki hybridivaikuttamisesta on siirtolaisten, maahanmuuttajien ja pakolaisten ohjaileminen toisiin maihin. Esimerkiksi Valko-Venäjä on ohjannut siirtolaisia Latviaan. Vuonna 2023 kesäkuun alkuun mennessä Latvia torjui yli 3 700 maahantuloyritystä Valko-Venäjän vastaisella rajallaan. Rajanylitysyritykset olivat tapahtuneet satunnaisissa paikoissa metsissä, soilla ja joilla, eivät virallisissa rajanylityspisteissä. Valko-Venäjän presidentti Aljaksandr Lukašenka on uhkaillut maahanmuuttajien ohjailulla muita maita. Hän avasi uuden epävirallisen kulkureitin EU:hun keväällä vuonna 2021. Latvian raja ei ole sen jälkeen enää palannut ennalleen, ja siksi maassa on ollut hätätila. Aluksi Latviaan pyrkijöiden lähtömaa oli pääosin Irak, mutta nyt lähtömaihin kuuluvat myös Iran, Afganistan, Syyria ja Intia. Valko-Venäjän viranomaiset kuljettavat Puolan rajalta käännytettyjä ihmisiä Latvian rajalle. Valko-Venäjän viranomaiset auttavat rikkomaan aitaa siellä, missä sitä on. Pahimmillaan he ovat tarjonneet myös ampuma-aseita siirtolaisille. Monet turvapaikanhakijat eivät halua anoa turvapaikkaa Lativasta, sillä he eivät halua jäädä Latviaan. Jos heidät rekisteröitäisiin Latviassa ja he myöhemmin anoisivat turvapaikkaa Saksasta, jonne he pyrkinevät, Saksa palauttaisi heidät Latviaan. Latvian vastaanottokeskuksista turvapaikanhakijat katoavat usein omille teilleen.
”Ei se mitään!” sanoi Eemeli

| ”Ei se mitään!” sanoi Eemeli |
| --- | --- |
 Elokuvan juliste.
Ohjaaja:  Åke Lindman
Käsikirjoittaja:  Reino Helismaa
Tuottaja:  Toivo Särkkä
Säveltäjä:  Toivo Kärki
Kuvaaja:  Kalle Peronkoski
Leikkaaja:  Armas Vallasvuo
Lavastaja:  Aarre Koivisto
Pääosat:  Eemeli Pirkko Mannola Ismo Kallio
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  18. toukokuuta 1962
Kesto:  99 min
Alkuperäiskieli:  suomi
Edeltäjä:  Molskis, sanoi Eemeli, molskis!
Aiheesta muualla
IMDb 
Elonet
Infobox OKNimi-testi OK: 
”Ei se mitään!” sanoi Eemeli on suomalainen komediaelokuva vuodelta 1962. Sen ohjasi Åke Lindman. Reino Helismaan tekemää käsikirjoitusta on pidetty heikkona.
Juoni

Pentti Irjalan esittämä postinkantaja Taneli Torvi astelee vahingossa turkismetsästäjä Eemelin ansaan. Eemeli ryhtyy hoitamaan kylän postinjakelua kunnes Torven jalka paranee. Elokuvassa on juonen lomassa hyvin paljon soittoa ja laulua. Mukana on myös paikkakunnan mahtimiehen tyttären ja paikallisen sepän rakkaustarina.
Näyttelijät

| 0 | 1 | 2 |
| --- | --- | --- |
|  Eemeli  | … |  turkismetsästäjä Eemeli, v.t. posteljooni   |
|  Risto Mäkelä  | … |  Petteri Pösö   |
|  Pirkko Mannola  | … |  Ilona Pösö   |
|  Ismo Kallio  | … |  seppä Ilmari Ilonen   |
|  Siiri Angerkoski  | … |  kahvibaarin omistaja Bertta Piiparinen   |
|  Oiva Luhtala  | … |  Vihtori Vainolainen, "tohvelisankari"   |
|  Pentti Irjala  | … |  posteljooni Taneli Torvi, "Postitorvi"   |
|  Ilkka Liikanen  | … |  Pekka Pohto   |
|  Irja Rannikko  | … |  leskirouva Vilhelmiina Pohto   |
|  Varma Lahtinen  | … |  Hulta Vainolainen   |
|  Stig Törnroos  | … |  Luukas Luihu   |
|  Anni Linnus  | … |  1. tyttö   |
|  Eeva-Liisa Peronkoski  | … |  2. tyttö   |
|  Jyrki Nousiainen  | … |  Ville   |
|  Paavo Hukkinen  | … |  1. poliisi   |
|  Kaarlo Wilska  | … |  2. poliisi   |
|  Armas Jokio  | … |  automies   |
|  Mauno Hyvönen  | … |  kertoja   |
|  Kaarlo Juurela  | … |  poika baarissa   |
|  Anita Saarikallio  | … |  tyttö baarissa   |
|  Vilho Kekkonen  | … |  mies baarissa   |
|  Laila Rihte  | … |  kihlajaisvieras   |
|  Gunnel Hanén  | … |  kihlajaisvieras   |
|  Kalle Sulkunen  | … |  kihlajaisvieras   |
|  Fiinu Autio  | … |  kihlajaisvieras   |
|  Matti Louhivuori  | … |  laulusolisti   |
|  Hugo Ahlberg  | … |  uutistenlukijan ääni   |
Tuotanto

Elokuvan ensi-ilta oli Helsingissä 18. toukokuuta 1962 Rexissä, Tuulensuussa ja Haagassa.
Hubert van Es

| Hubert van Es |
| --- | --- |

Henkilötiedot
Syntynyt: 6. heinäkuuta 1941 Hilversum, Alankomaat
Kuollut: 15. toukokuuta 2009 Hongkong, Kiina
Ammatti:  valokuvajournalisti
Hubert van Es (6. heinäkuuta 1941–15. toukokuuta 2009) oli alankomaalainen valokuvajournalisti.
Van Es päätti ryhtyä valokuvajournalistiksi nähtyään kuuluisan sotakuvaajan Robert Capan töitä. Urallaan van Es kattoi esimerkiksi Afganistanin sotaa ja Moro-konfliktia Filippiineillä, mutta erityisen tunnetuksi hän tuli vuonna 1975 Vietnamin sodan aikana ottamastaan valokuvasta, jossa joukko ihmisiä pyrkii heitä evakuoivan helikopterin kyytiin. Valokuvan väitetään usein virheellisesti esittävän Yhdysvaltojen Saigonin lähetystöä, mutta todellisuudessa se on otettu CIA:n henkilöstön käyttämästä talosta. Van Es työskenteli tuolloin United Press Internationalille, eikä pettymyksekseen saanut tekijänoikeuspalkkiota kuvan käytöstä sen oikeuksien kuuluessa UPI:lle. Myöhemmin kuvan oikeudet on myyty useamman kerran ja nykyisin sen oikeudet kuuluvat Bill Gatesille hänen Corbis-yhtiönsä kautta. Valokuvasta tuli yksi sodan turhuuden symboleista. Vietnamin sodan jälkeen van Esryhtyi jälleen vapaaksi toimittajaksi ja palasi Hongkongiin. Loppu-uransa hän vietti kuvajournalistina Aasiassa. Van Es kuoli aivoaneurysmaan Hongkongilaisessa sairaalassa vuonna 2009.
Abeille Bourbon

| Abeille Bourbon |
| --- | --- |
 L'Abeille Bourbon Brestin kanavassa
Tyyppi:  Bureau Veritas class I 3/3, valtamerihinaaja, meripelastus, palontorjunta (Fi-Fi class II)
Lippuvaltio:   Ranska
Kotipaikka:  Brest, Ranska
IMO-numero:  9308687
MMSI-numero:  226263000
Tunnuskirjaimet:  FZTC
Omistaja:  Bourbon-yhtymä, Ranska
Rakennustelakka:  Myklebust Verft AS – Gursken Norja
Rakennusnumero:  39
Luovutettu:  huhtikuu 2005
Tekniset tiedot
Pituus:  80 m
Leveys:  16,50 m
Syväys:  6 m
Bruttovetoisuus:  1 811 brt
Bruttovetoisuus (GT):  3 200
Koneteho:  16 000 kW
Akseliteho:  4 800 MW
Nopeus:  36,7 km/h
Nopeus:  19,8 kn
Matkustajia:  8
Miehistö:  14
Sisaralukset:  Abeille Liberté
Lähteet:  
Abeille Bourbon on ranskalainen 80-metrinen valtamerihinaaja ja monitoimialus, jonka tehtäviin kuuluu meripelastus, hinaus, palontorjunta ja erilaiset saattotehtävät. Aluksen omistaa Bourbon-yhtymä. Ranskan laivasto on tilannut aluksen pitkäaikaisesti käyttöönsä. Alusta operoi Abeilles International (Les Abeilles), joka on osa Bourbon-yhtymää. Abeille Bourbon valmistui vuonna 2005 ja sen kotisatama on Brest Ranskan Finistèren departementissa. Se hoitaa tehtäviä Ranskan merialueilla Iroisella, Englannin kanaalissa sekä Biskajanlahdella.
Suunnittelu ja rakentaminen

Hinaajan valmistaja on norjalainen Kleven Maritime Group. Sen suunnitteli ja varusteli Rolls-Royce Marine. Laivan rungon valmisti Maritim Ltd. Puolan Gdanskissa, kun taas itse alus on rakennettu Myklebust Verftin telakalla Norjassa. Aluksen runko, etenkin keulan ja perän muotoilu, on suunniteltu erityisesti Abeille Bourbonia ja sen identtistä sisaralusta varten. Aluksella on tilaa kaikkiaan 25 ihmiselle neljällä kannella. Pääkannella on miehistön ja päällystön messit sekä sairaanhoitotila, jossa on neljä vuodepaikkaa. Suunnittelussa otettiin ensimmäistä kertaa huomioon alusten edeltäjillä Abeille Flandrella ja Abeille Languedocilla toimineen miehistön näkemykset. Abeille Bourbon ja Abeille Liberté ovat saaneet huomiota ulkonäöllään, josta tulee enemmän mieleen luksusjahti kuin väkivahva hinaaja.
Aluksen ominaisuudet ja varustelu

Aluksen tyyppi on UT 515 – multipurpose salvage tug, coastguard and standby vessel eli se on moinitoimialus, joka kykenee meripelastukseen ja vaativaan hinaukseen merellä. Se voi myös pelkästään avustaa pulaan joutunutta alusta ja toimia saattotehtävissä. Sillä on palon- ja tulvantorjuntakalustoa ja se voi auttaa muun muassa öljyvahinkojen tapahtuessa. Abeille Bourbon ja sen sisaralus Abeille Liberté ovat RIAS-aluksia (Response, Assistance, and Salvage Tugs). Abeille Bourbon kykenee avustamaan kaikenlaisia hätään joutuneita aluksia, mukaan luettuna isommat tankkerit ja konttialukset. Valtamerihinaaja on valmis toimintaan alle 40 minuutissa.
Aluksen ominaisuudet ja varustelu > Mitat

Pituus: 80 metriä
Leveys enimmillään: 16,5 metriä
Syväys: 6 metriä
Vetoisuus: 3 200 tonnia
Aluksen ominaisuudet ja varustelu > Koneet ja työntövoima

päämoottori: 4 × 4 000 kW/600 rpm (saksalainen MaK 8M32C)
akseliteho: 2 × 2 400 kVA (PTO/PTI)
pääpotkuri: 2 × ø 3 900 mm (Kamewa Ulstein CP)
apumoottori: 3 × 615 kW/1 500 rpm
varageneraattori: 3 × 662,5 kVA
hätämoottori: 181 kW/1 500 rpm
hätägeneraattori: 204 kVA
ohjauspotkuri, paapuuri: 2 × 883 kW (Kamewa Ulstein TT 2200 tunnel thrusters)
ohjauspotkuri, tyyrpuuri: 2 × 515 kW (Kamewa Ulstein TT 1650)
peräsin: 2 × Rolls-Royce classic, ohjattavissa samanaikaisesti tai erikseen
Aluksen ominaisuudet ja varustelu > Hinausvälineet

Hinausvinssit: 2 × 200 tonnia paaluveto (Rauma Brattvaag)
Vaijeri: 2 × 1 600 m ja 8 mm
Kansinosturi: 23 tonnia/11 m (Hydramarine HMC 1891 LK 230-11)
Aluksen ominaisuudet ja varustelu > Pelastusalukset

MOB-vene: 2 × MP-741 Springer (kummallakin Hydramarinen venekurki)
Kumivene: 1 × Weedo 17
Aluksen ominaisuudet ja varustelu > Palontorjuntakalusto

Vesitykki: 3 × 2 400 m³/h (FiFi 2)
Kapasiteetti: 7 200 m3/tunti
Pumput: 2 × 4 200 m³/h (Kvaerner)
Vaahtotyki: 1 × 600 m³/h
Edeltäjä ja sisaralus

Abeille Bourbon korvasi Brestin laivastotukikohdassa Arsenal de Brestissä edeltäjänsä, liki 64-metrisen Abeille Flandren, joka sekin on Abeilles Internationalin alus. Abeille Frandren nykyinen kotisatama on Toulon Välimerellä sijaitsevassa Ranskan laivastotukikohdassa Arsenal de Toulon. Hieman Abeille Bourbonin jälkeen, lokakuussa 2005, valmistui sen identtinen sisaralus Abeille Liberté. Sen kotisatama on Cherbourg, jossa se korvasi Abeille Flandren sisaraluksen Abeille Languedocin. Cherbourgissa sijaitseva laivastotukikohta on nimeltään Arsenal de Cherbourg.
Abeille Bourbon toiminnassa

Maaliskuussa vuonna 2013 Abeille Bourbon osallistui harjoituksiin Ranskan Atlantin merialueella. Harjoituksissa testattiin konttialus CMA CGM Marco Polon pelastusjärjestelyjä. Marco Polo on 396 metriä pitkä, painaa 186 000 tonnia ja sen kapasiteetti on 16 000 standardikonttia (TEU), ja se oli kesään 2013 saakka maailman suurin konttialus. Harjoituksissa testattiin tilannetta, jossa Marco Polon potkurijärjestelmä on vahingoittunut. Konttialus asettui kylki tuulta vasten ja alkoi pian ajelehtia. Abeille Bourbon ryhtyi toimiin, joilla konttialus saatiin käännettyä keula tuulta kohden. Sen jälkeen hinaaja siirtyi lähemmäs konttialusta, jotta sitä voidaan kiskoa vaijerilla. Vaikeissa sääoloissa tähän sisältyy aina riski, kun joudutaan olemaan niin lähellä hinattavaa alusta. Säätila harjoituksen aikana oli suotuisa, mikä kirvoitti myös kritiikkiä: jättiläisaluksen hinaus- ja pelastus ei välttämättä onnistu myrskykelillä. Lisäksi Marco Polo oli paluumatkalla, jonka vuoksi osa konteista on tyhjiä ja näin lastin paino on pienempi.
Abeille Bourbon toiminnassa > Operaatioita

Loka–marraskuu 2006: ro-ro Rokia Delmas
Tammikuu 2007: konttialus MSC Napoli
Lokakuu 2010: tankkeri YM Uranus
Joulukuu 2015: rahtilaiva MV Koningsborg
Helmikuu 2016: autonkuljetuslaiva Modern Express
Aiheesta muualla

Wikimedia Commonsissa on kuvia tai muita tiedostoja aiheesta .
Le RIAS ABEILLE BOURBON défie les éléments, (www.youtube.com) (ranskaksi)
Abeille Bourbon vol photo - Charles MARION, (www.youtube.com) (ranskaksi)
Abeille Bourbon – 2:52 par Jacques Moulinet, (www.youtube.com)
Abeille Bourbonin peräkansi ylhäältä nähtynä.
Abeille Bourbon avustaa karille ajautunutta Rokia Delmasia vuonna 2006. Näkymä Ranskan La Couarde-sur-Merin suunnasta.